[{"text_idx": "#000003", "text": "Esiteks. Enamus IT projekte on Eestis siiski o\u0303nnestunud ja kindlasti paremini kui enamustel muudel riikidel. Kuna paljud selle valdkonnas sammud on olnud unikaalsed, puudub nii meil kui mujal vastav kompetents. Selles valguses on loomulik, et osa projekte la\u0308hevad na\u0308ssu. Na\u0308ssu ei la\u0308he vaid need projektid, mida ei teha vo\u0303i mida tehakse kindla peale, mis tavaliselt ta\u0308hendab seda, et neid tehakse 10 aastat liiga hilja. Mitte ko\u0303ig ebao\u0303nnestumised polegi ebao\u0303nnestumised, vaid pigem kasuliku kogemuse allikateks, mille po\u0303hjal on su\u0308ndinud uued ja paremad projektid. Praegune e-maksuamet on la\u0308binud pa\u0308ris mitu iteratsiooni ning pa\u0308lvinud palju ta\u0308helepanu \u2014 ja kiiduso\u0303nu. Kuid see edu tuli ju ta\u0308nu julgusele tallata tundmatut rada ja julgusele eksida. No guts, no glory. Selline materdamine paari luhtunud ettevo\u0303tmise eest oleks nagu va\u0308a\u0308rtusliku to\u0303ukoera nu\u0308peldamine selle eest, et ta peremehe kaitseks va\u0308lja astudes ja u\u0308ksi karu maha murdes kriimustada sai."}, {"text_idx": "#000004", "text": "Teiseks ei meeldi mulle artikli ru\u0308ndav pealkiri. Kui lugu lo\u0303puni lugeda, siis selgub, et keegi teine, tundmatuks ja\u0308a\u0308da sooviv inimene u\u0308tleb otseso\u0303nu va\u0308lja, et selline su\u0308u\u0308distamine on jama ja kuigi eksisteerib eksimusi, pole need valitsevad ja pigem on probleem selles, et ebao\u0303nnestumised toimuvad ikka ja ja\u0308lle samade ettevo\u0303tetega, samas kui teistega laabub ko\u0303ik kenasti. Samas ja\u0308a\u0308vad need ebao\u0303nnestunud tegelased pahatihti vo\u0303itjaks, kuna selline on va\u0308hempakkumiste iseloom."}, {"text_idx": "#000005", "text": "Kolmandaks on see, et kuigi Kalle Arula kurdab, et riigil vo\u0303ib to\u0303esti puududa arhitektuuriline kompetents, ei pea mina seda oluliseks. Tavaliselt just see osa ostetakse ta\u0308itja poolt sisse ja seega pole selle tervikuna majasisesena hoidmisel suurt mo\u0303tet. Va\u0308hemalt teoreetiliselt peaks selle valdkonnas olema ta\u0308itja kompetents oluliselt suurem tellija osast, sest lo\u0303ppkokkuvo\u0303ttes kes selle projekti lo\u0303puks teostab \u2014 loogiline oleks ikkagi, et suurema kompetentsiga osapool."}, {"text_idx": "#000006", "text": "Tegelikult asi ei ole ta\u0308iesti probleemivaba \u2014 kaugel sellest \u2014 ku\u0308simus on rohkem u\u0308ldisemas mentaliteedis kui kompetentsis. Kui Eesti millegagi hiilata vo\u0303ib, siis on tegemist just sellesama kompetentsiga ja ainuke to\u0303eline takistus on mentaliteet. Ma soovitan lugeda Raimo U\u0308lavere coachinguteemalist lugu nimega \u201cPeame teadma, miks see juhtus!\u201d See ra\u0308a\u0308gib sellest, kuidas su\u0308u\u0308distamine (ka varjatud) tekitab asjatut konfrontatsiooni ning soovimatust na\u0308idata u\u0308les omapoolset initsiatiivi, sest iga tegu, mis va\u0308ljub kokkuleppe raamidest vo\u0303ib tuua kaas soovimatuid tagaja\u0308rgi. Alati on mugav ennast lepinguga kaitsta: me tegima ko\u0303ik ta\u0308pselt nii nagu kokku leppisime, ise olete su\u0308u\u0308di, et seda ette ei na\u0308inud."}, {"text_idx": "#000007", "text": "See viimane tekitabki olukorra, kus ta\u0308itja isegi kui ma\u0308rkab, et plaan ei pruugi to\u0308o\u0308tada vo\u0303i omab paremat ideed, kuidas olukord lahendada vaikib sellest, sest see ta\u0308hendaks riskide vo\u0303tmist. Ma oleks pa\u0308ris huvitunud sellest, millal tellija kuulis ta\u0308itja ka\u0308est sellist juttu: \u201cJa\u0308relanalu\u0308u\u0308s na\u0308itas, et see projekt on mo\u0303ttetu. Teeme ettepaneku, et te maksate meile 20% lepingutasust ja lo\u0303petame selle projekti selle asemel, et lo\u0303petada see hilisemas faasi, kus on hulk to\u0308o\u0308d tehtud ja raha kulutatud\u201d? Ja millal on tellija sellega no\u0303ustunud? Millal tellija ja ta\u0308itja on projekti algfaasides so\u0303bralikult arutanud potentsiaalseid kitsaskohti ja to\u0303rkeid, neid ette planeerides ja nende va\u0308ltimiseks u\u0308hiselt panustanud? Ma kardan, et me ra\u0308a\u0308gime siin u\u0308liharvadest eranditest, sest praktikas ta\u0308itja u\u0308ritab hambad tangis lo\u0303puni venitada ning ta\u0308itja hakkab esimesel vo\u0303imalusel jalgadega trampima. Kui palju erineb selline suhtumine paar va\u0308a\u0308rtiti lausutud so\u0303na eest loomavagunitesse ajamisest? U\u0308ldiselt oleks hea kui siinpool Peipsit lo\u0303puks ometi hakkab inimestele kohale jo\u0303udma, et tegelikult pole palju vahet, kes eksis; kui me oleme paadis kahekesi, siis upume vo\u0303i ujume me ta\u0308pselt samas vees ning su\u0308u\u0308dlase leidmine omab ta\u0308htsust alles siis kui mo\u0303lemad on randa jo\u0303udnud. Kui siiski."}]